Στέγη Ελληνικών Χορωδιών

3ο Χριστουγεννιάτικο Χορωδιακό Φεστιβάλ Θεσσαλονίκης
2016-12-02 - 2016-12-05
Το Φεστιβάλ τελείται υπό την Αιγίδα του Δήμου Θεσσαλονίκης σε συνεργασία με το Πανεπιστήμιο Μακεδονίας και θα πραγματοποιηθεί το Σάββατο 3 Δεκεμβρίου στο σύγχρονο Αμφιθέατρο Τελετών του Πανεπιστημίου Μακεδονίας χωρητικότητας 520 θέσεων στην περιοχή της Διεθνούς Εκθέσεως Θεσσαλονίκης.

3ο Σεμινάριο Χορωδιακής Μουσικής: Φωνητική Τεχνική και Διεύθυνση Χορωδίας
2016-11-25 - 2016-11-28 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Αναλυτικές πληροφορίες: http://www.stegi-chorus.gr/3%CE%BF-%CF%83%CE%B5%CE%BC%CE%B9%CE%BD%CE%AC%CF%81%CE%B9%CE%BF-%CF%87%CE%BF%CF%81%CF%89%CE%B4%CE%B9%CE%B1%CE%BA%CE%AE%CF%82-%CE%BC%CE%BF%CF%85%CF%83%CE%B9%CE%BA%CE%AE%CF%82/

ΝΑΥΠΛΙΟ – ARTIVA 3ο Διεθνές Χορωδιακό Φεστιβάλ Διαγωνιστικών και Ελεύθερων Συμμετοχών
2016-11-16 18:00 - 2016-11-20 11:00 (Europe/Athens) | Ανώνυμος Χώρος Διεξαγωγής, Ναύπλιο, Ελλάδα
To «ΝΑΥΠΛΙΟ-ARTIVA 3ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ» που διοργανώνει η ARTIVA Cultural Management & Advertising υπό την αιγίδα του ΔΗΜΟΥ ΝΑΥΠΛΙΕΩΝ και του Δ.Ο.Π.Π.Α.Τ πραγματοποιείται για τρίτη συνεχή χρονιά. Φέτος θα διεξαχθεί από 16-20 Νοεμβρίου 2016 στο Ναύπλιο. Φέτος, για πρώτη φορά το φεστιβάλ έχει και διαγωνιστικό χαρακτήρα ενώ διατηρεί και την ελεύθερη συμμετοχή όπως ίσχυε και τα προηγούμενα χρόνια.
Στο φεστιβάλ δικαίωμα συμμετοχής έχουν μικτές χορωδίες, ομοίων φωνών, χορωδίες δωματίου (φωνητικά σύνολα), παιδικές και νεανικές χορωδίες.
Το διαγωνιστικό πρόγραμμα περιλαμβάνει επτά (7) κατηγορίες:

Μικτές χορωδίες – ελάχιστο όριο είκοσι τέσσερις (24) χορωδοί.
Χορωδίες δωματίου/φωνητικά σύνολα μικτά, ανδρικά ή γυναικεία σύνολα – ελάχιστο όριο οκτώ (8) μέλη, μέγιστο όριο είκοσι (20) μέλη.
Χορωδίες ομοίων φωνών ανδρικές ή γυναικείες – ελάχιστο όριο είκοσι τέσσερις (24) χορωδοί.
Νεανικές χορωδίες μικτές ή γυναικείες – ελάχιστο όριο είκοσι πέντε (25) χορωδοί και ανώτατο όριο ηλικίας τα είκοσι πέντε (25) έτη.
Παιδικές χορωδίες – ελάχιστο όριο είκοσι δύο (22) χορωδοί και ανώτατο όριο ηλικίας τα δεκαεπτά (17) έτη.
Θρησκευτικής μουσικής – a cappella

Μικτές χορωδίες – Χορωδίες ομοίων φωνών ανδρικές ή γυναικείες

Φολκλόρ

Μικτές χορωδίες – Χορωδίες ομοίων φωνών ανδρικές ή γυναικείες
Οι νικητές σε κάθε κατηγορία (σύμφωνα με τους όρους του διαγωνισμού) εκτός από τον έπαινο λαμβάνουν και χρηματικό έπαθλο.
Σημαντική παράμετρος στο Φεστιβάλ είναι και η ελεύθερη συμμετοχή (εκτός διαγωνισμού) .
Όλα τα μουσικά σχήματα θα παρουσιάσουν το πρόγραμμά τους σε δύο ιστορικής σημασίας αίθουσες στο κέντρο της πόλης του Ναυπλίου, το Βουλευτικό (1η Βουλή των Ελλήνων) και το Τριανόν. Οι διοργανωτές έχουν προγραμματίσει διάφορα event και παράλληλες εκδηλώσεις κατά τη διάρκεια του φεστιβάλ.
Καλλιτεχνικός Διευθυντής του Φεστιβάλ: Μαέστρος-Αρχιμουσικός Θεοδόσης Αντωνιάδης.
Για περισσότερες πληροφορίες επικοινωνήστε με την ARTIVA στα τηλέφωνα 2752400488, 6936774018 ή με E–mail info@artiva.gr
Αναλυτικές πληροφορίες για τους όρους συμμετοχής και για το πρόγραμμα του φεστιβάλ:
ΝΑΥΠΛΙΟ-ARTIVA 3o ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ 2016 (1)

5ο Διεθνές Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς "Απόλλων Μουσηγέτης"
2016-10-22 19:30 - 2016-10-23 22:30 | Πολιτιστικό Κέντρο Δήμου Κηφισιάς, Αθήνα, Ελλάδα
Το 5ο Διεθνές Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς “Απόλλων Μουσηγέτης” θα πραγματοποιηθεί στο Πολιτιστικό Κέντρο Δήμου Κηφισιάς το Σάββατο 22 και Κυριακή 23 Οκτωβρίου 2016 στις 18:30.
Το Σάββατο 22 Οκτωβρίου συμμετέχουν οι παρακάτω χορωδίες:
1) Φωνητικό σύνολο “Voice Box” – Μαργαρίτα Παπαδημητρίου, μαέστρος
2) Χορωδία “Σύγχρονη Έκφραση” – Θωμάς Λουζιώτης, μαέστρος
3) Χορωδία Κηφισιάς 1937 – Χαράλαμπος Μιχαηλίδης, μαέστρος
4) Πολυφωνική Χορωδία Πάτρας, Μικτή Χορωδία – Σταύρος Σολωμός, μαέστρος
5) Χορωδία “Ambitus” Λεοντείου Λυκείου Νέας Σμύρνης – Κατερίνα Βασιλικού, μαέστρος
Την Κυριακή 23 Οκτωβρίου συμμετέχουν οι παρακάτω χορωδίες:
1) Γυναικεία Χορωδία Δήμου Παλαιού Φαλήρου – Κατερίνα Βασιλικού, μαέστρος
2) Χορωδία Εμπορικής Τράπεζας – Σταύρος Μπερής, μαέστρος
Το Φεστιβάλ θα κλείσει 10μελές σχήμα υπό τη διεύθυνση του μαέστρου Πέτρου Πρόκου

Σεμινάριο (master class) τραγουδιού από το Εναρμόνιο Ωδείο Αθήνας
2016-10-21 - 2016-10-24 | Εναρμόνιο Ωδείο Αθήνας, Αθήνα, Ελλάδα
Το Εναρμόνιο Ωδείο Αθήνας οργανώνει σεμινάριο (master class) τραγουδιού για διπλωματούχους μονωδίας και σπουδαστές ανωτέρας με το διακεκριμένο στην Ελλάδα και το εξωτερικό βαρύτονο Τάση Χριστογιαννόπουλο.
Το σεμινάριο θα πραγματοποιηθεί από 21 έως 23 Οκτωβρίου 2016 και θα αφορά αισθητική και ερμηνεία αριών ορατορίου –όπερας καθώς και Lead. Το σεμινάριο θα παρέχει με δική του οικονομική επιβάρυνση πιανίστα για την συνοδεία των έργων μπορούν όμως οι ενδιαφερόμενοι με δική τους οικονομική επιβάρυνση να έχουν δικό τους.
Λόγω περιορισμένων θέσεων ενεργών συμμετεχόντων οι ενδιαφερόμενοι πρέπει να δηλώσουν συμμετοχή και να αποστείλουν τις παρτιτούρες των προς διδασκαλία έργων σε μορφή pdf έως 30-09-2016 στις ηλεκτρονικές διευθύνσεις enarmonio.wdeio@gmail.com και nicoskariotis@gmail.com
Για του ενεργά συμμετάσχοντες θα τηρηθεί σειρά προτεραιότητας ενώ για όσους επιθυμούν να συμμετάσχουν στο σεμινάριο ως ακροατές δεν υπάρχει καμία προϋπόθεση όσο αφορά την ημερομηνία και το επίπεδο σπουδών.
Σε όλους τους συμμετέχοντες θα δοθούν βεβαιώσεις συμμετοχής ενώ το αντίτιμο συμμετοχής ανέρχεται σε 100 € για τους ενεργούς συμμετέχοντες και 30 € για τους ακροατές.
Πληροφορίες στα τηλέφωνα 2108542272 (εναρμόνιο ωδείο και 6981386802 (Νίκος Καριώτης)

ΣΕΜΙΝΑΡΙΟ Διεύθυνσης Χορωδίας & Μουσικοπαιδαγωγικού Συστήματος Kodály
2016-10-16 16:00 - 21:00 | Αίθουσα Ελληνογερμανικού Συλλόγου «Φιλαδέλφεια», Κριεζή 64 και Μονεμβασιάς, Πολύδροσο Αμαρουσίου, 15125, Ελλάδα
ΔΩΡΕΑΝ ΣΕΜΙΝΑΡΙΟ Διεύθυνσης Χορωδίας
& Μουσικοπαιδαγωγικού Συστήματος Kodály
.
Η Σχολή Διεύθυνσης Χορωδίας του Ωδείου Κόνταλυ
και το Ελληνικό Ινστιτούτο Kodály, διοργανώνει
Εισαγωγικό Σεμινάριο Διεύθυνσης Χορωδίας
& Μουσικοπαιδαγωγικού Συστήματος Kodály
την Κυριακή 16 Οκτωβρίου 2016, 3 – 8 μ.μ.
.
στην Αίθουσα Ελληνογερμανικού Συλλόγου «Φιλαδέλφεια»
(Κριεζή 64 και Μονεμβασιάς, Πολύδροσο Αμαρουσίου, 15125)
[ΧΑΡΤΗΣ http://goo.gl/maps/Oyh5v]
.
Διδάσκει ο μαέστρος Μιχάλης Πατσέας,
τ. Πρόεδρος της Διεθνούς Εταιρείας Kodály,
μέλος του Δ.Σ. της Στέγης Ελληνικών Χορωδιών,
καθηγητής Διεύθυνσης Χορωδίας επί 27 χρόνια,
πρόεδρος και μέλος Επιτροπών Διεθνών Χορωδιακών Διαγωνισμών.
.
Η συμμετοχή είναι ΔΩΡΕΑΝ
σε όσους εγγραφούν μέχρι και την 15η Οκτωβρίου,
– στέλνοντας e-mail στο info@kodaly.gr
– ή στέλνοντας SMS στο 6942488794
και αναφέροντας:
“Επιθυμώ να συμμετάσχω Δωρεάν στο Σεμινάριο της 16/10/2016.
Επώνυμο – Όνομα – κινητό – email – επάγγελμα – μουσικές γνώσεις“
.
Σε κάθε άλλη περίπτωση η συμμετοχή είναι 20 €.
Στούς συμμετέχοντες θα δοθούν βεβαιώσεις.
.
Όσοι ενδιαφέρονται για τις τακτικές σπουδές στην
Διεύθυνση Χορωδίας (για δίπλωμα αναγνωρισμένο από το κράτος)
ή / και στα Παιδαγωγικά Μουσικής (Σύστημα Kodály)
καλούνται να παρευρεθούν σε αυτό το εισαγωγικό Σεμινάριο.

15o Φεστιβάλ Φιλοθέης
2016-10-15 20:30
Σας προσκαλούμε στο
15ο Χορωδιακό Φεστιβάλ Φιλοθέης
το Σάββατο 15 Οκτωβρίου 2016, στις 7:30 το βράδυ
στο Λύκειο Φιλοθέης (οδός Παπαφλέσσα 15 & Λουκή Ακρίτα).

Συνδιοργάνωση : Διεύθυνση Κοινωνικής Προστασίας & Πολιτισμού του Δήμου Φιλοθέης – Ψυχικού και Χορωδία Επιστημόνων Φιλοθέης, υπό την αιγίδα της Στέγης Ελληνικών Χορωδιών.

Συμμετέχουν οι χορωδίες:
1. Χορωδία «ΟΡΦΕΑΣ» Τρίπολης
2. Χορωδία Δήμου Αγίας Παρασκευής
3. Χορωδία Επιστημόνων Φιλοθέης

1o Χορωδιακό Φεστιβάλ Αρχαίας Ολυμπίας
2016-09-09 09:00 - 2016-09-10 18:00 | θέατρο Δρούβα, Αρχαία Ολυμπία

1o Χορωδιακό Φεστιβάλ Αρχαίας Ολυμπίας
2016-08-26 09:00 - 2016-08-27 18:00 | Θέατρο Δρούβα, Αρχαία Ολυμπία, Αρχαία Ολυμπία, Ηλείας, Ελλάδα
Η Μικτή Χορωδία Πύργου διοργανώνει το 1ο Χορωδιακό φεστιβάλ στην Αρχαία Ολυμπία 26-27 Αυγούστου 2016 (Παρασκευή, Σάββατο).
Εκεί με θέα τον Κρόνιο λόφο, το Αρχαίο Στάδιο, «τα ποταμίσια χείλη του Αλφειού» και δίπλα στη «στάχτη της καρδιάς του Κουμπερτέν» όπως λέει ο ποιητής,εκεί θα συναντηθούμε για να τραγουδήσουμε καλή χορωδιακή μουσική, σε ένα διήμερο του Αυγούστου. Δεκτές θα είναι χορωδίες από την Ελλάδα και το εξωτερικό νεανικές, ανδρικές, γυναικείες και μεικτές με συνοδεία πιάνου ή a cappellα. Οικοδεσπότης η Μικτή Χορωδία Πύργου. Την προσπάθεια στηρίζουν η Περιφέρεια Δυτικής Ελλάδας και ο Δήμος Αρχαίας Ολυμπίας.
Η ελκυστικότητα του χώρου με τα μηνύματα που εκπέμπει η υψηλή αισθητική του, οι παράλιες του Νομού καθώς και οι παροχές των οργανωτών προς τους χορωδούς, συνθέτουν μια δελεαστική πρόταση για ένα διήμερο η τριήμερο ξεγνοιασιάς και τραγουδιού. Το μαγευτικό καταπράσινο δάσος του λόφου Δρούβα, και το θεατράκι των χιλίων θέσεων περιμένει τις συμμετοχές σας, που θα διαρκέσουν έως 15 Ιουλίου 2016. Η επιλογή των χορωδιών που θα συμμετέχουν θα γίνει από τους οργανωτές. Πληροφορίες: Παυλίδης Τάσος(πρόεδρος ΜΧΠ) 6934141073, pavlidt@otenet.gr Ιωάννα Τζουανοπούλου (γραμματέας ΜΧΠ) 6973320620, janejoan@otenet.gr

«Πανσελήνου Προεόρτια» από την Χορωδία «ΟΡΦΕΑΣ» Τρίπολης
2016-08-17 22:30
Ο Φιλοτεχνικός Όμιλος Τρίπολης, σε συνεργασία με την Χορωδία «ΟΡΦΕΑΣ» Τρίπολης, την Θεατρική Ομάδα Τρίπολης και τον Σύλλογο Εκδρομέων Τρίπολης, διοργανώνουν μουσική εκδήλωση με τίτλο «Πανσελήνου Προεόρτια». Μια μέρα πριν την Αυγουστιάτικη Πανσέληνο, μια καλοκαιρινή βραδιά υπό το φως του φεγγαριού, στο μαγευτικό άλσος του Προφήτη Ηλία, με τραγούδια και κείμενα που εξυμνούν τον έρωτα και το φεγγάρι.
Τετάρτη 17 Αυγούστου, στις 9.30μ.μ. | Εξωκλήσι Αη-Λια, 3ο χλμ. Παλ.Εθν. Οδού Τρίπολης – Καλαμάτας
Συμμετέχουν οι: Glitter Grotesque (live jazz band) με τους: Ιωάννα Noir Ζαχαροπούλου | Φωνή Γιώργος Λαγογιάννης | Πλήκτρα /φωνητικά Θανάσης Γκιουλέας | Κοντραμπάσο Τόλης Γούλας | Τύμπανα
Xορωδία “ΟΡΦΕΑΣ” Τρίπολης Φωτάκου 10, ΤΡΙΠΟΛΗ | T: 2710224622 | @: info@orfeastripolis.gr www.orfeastripolis.gr
Μέλος ΔΙΕΘΝΟΥΣ ΔΙΚΤΥΟΥ ΑΡΚΑΔΙΑ | Στέγης Ελληνικών Χορωδιών | Ένωσης Χορωδιών Ελλάδος International Federation of Choral Music European Choral Association | EUROPA CANTAT
Χορωδίας “ΟΡΦΕΑΣ” Τρίπολης – φωνητικό σύνολο, υπό τη διεύθυνση της μαέστρου Χριστίνας Αθανασοπούλου. Πιάνο: Γιώργος Μιχαλόπουλος
Διαβάζουν τα μέλη της Θεατρικής Ομάδας Τρίπολης Αντωνία Μπαντούνα και Θοδωρής Αρτόπουλος .
Η είσοδος για το φιλόμουσο κοινό είναι ελεύθερη.
Χορηγοί της εκδήλωσης οι Γιάννης Μπουζέτος – Galerie de Beauté [Τάσου Σεχιώτη 7], Ράνια Δεληγιάννη – Παπαζαχαρία – Neoset [Eλευθερίου Βενιζέλου 6] Αθανασία Κωνσταντίνου, Φωτοτυπίες – Μηχανές Γραφείου [Ουάσιγκτον 4]

10ο Διεθνές Φεστιβάλ Ερμιονίδας - Artisti Ermionida
2016-07-22 - 2016-07-25 | Δήμος Ερμιόνιδας, Αργολίδα, Ελλάδα
Ο Μουσικός Σύλλογος Ερμιόνης Artisti Ermionida διοργανώνει υπό την αιγίδα του Δήμου Ερμιονίδας, το 10ο Διεθνές Φεστιβάλ Ερμιονίδας – 25η Χορωδιακή Συνάντηση Ερμιόνης από τις 22 – 24 Ιουλίου 2016.
Για δηλώσεις συμμετοχής και λεπτομερείς πληροφορίες, παρακαλούμε να απευθύνεστε στον Μουσικό Σύλλογο Ερμιόνης Artisti Ermionida στα τηλέφωνα 6974123572 και 6974353326 και στo mail: mousigetis@gmail.com
Για να δείτε την παρουσίαση του Φεστιβάλ πατήστε εδώ

7ο Φεστιβάλ Green Theater - Η Βυζαντινή Παραδοσιακή Χορωδία «Θεόδωρος Φωκαεύς» στη Νεμέα
2016-07-15 22:00 - 2016-07-17 22:00 | θέατρο Αρχαίων Κλεωνών Νεμέας, Νεμέα, Ελλάδα
Στo πλαίσιο του 7ου Φεστιβάλ Green Theater 2016 , στο θέατρο Αρχαίων Κλεωνών Νεμέας, πραγματοποιείται στις 15, 16 και 17 Ιουλίου τριήμερο αφιέρωμα στην Ψαλτική Τέχνη, με τη συνεργασία και επιστημονική επιμέλεια του Καθηγητή του Εθνικού και Καποδιστριακού Πανεπιστημίου Αθηνών κ. Αχιλλέα Χαλδαιάκη.
Στο τριήμερο αυτό φεστιβάλ θα ερμηνευτούν βυζαντινοί ύμνοι από δέκα βυζαντινές χορωδίες, τις αντιπροσωπευτικότερες της Πελοποννήσου, ενώ θα συμμετέχουν μία παιδική χορωδία από την Καλαμάτα και μια μικτή Θρησκευτική χορωδία από την Πάτρα.
Στην συγκεκριμένη χορωδιακή συνάντηση έχει τιμητικά επιλεγεί να συμμετέχει και η Βυζαντινή – Παραδοσιακή χορωδία Πατρών με 40μελή αποστολή, με χοράρχη τον Καθηγητή Βυζαντινής μουσικής και Πρωτοψάλτη του Ι.Ν. Αγίας Σοφίας Πατρών κ. Χαράλαμπο Θεοτοκάτο.
Ο Βυζαντινός χορός, θα αποδώσει την Κυριακή 17 Ιουλίου το βράδυ, ένα μουσικό πρόγραμμα 20 περίπου λεπτών, το οποίο περιλαμβάνει αντιπροσωπευτικά κομμάτια απ’ όλα τα είδη του Βυζαντινού μέλους.
Η είσοδος για το κοινό θα είναι ελεύθερη.

12ο Ετήσιο Διεθνές Φεστιβάλ Αιγαίου
2016-07-10 - 2016-07-24
Το Φεστιβάλ Αιγαίου παρουσιάζεται και πραγματοποιείται από την Midamerica Productions και την MidAm International της Νέας Υόρκης σε συνεργασία με το Δήμο Σύρου, το Δήμαρχο Γεώργιο Μαραγκό και την Αντιδήμαρχο Πολιτισμού Θωμαή Μενδρινού.

12ο Ετήσιο Διεθνές Φεστιβάλ Αιγαίου
“Εξαιρετική Μουσική σε έναν Υπέροχο Χώρο”
(από το 2005)

Peter Tiboris, Ιδρυτής, Γενικός και Μουσικός Διευθυντής
Eilana Lappalainen, Συνεργάτης Διευθύντρια του Φεστιβάλ Αιγαίου,
Καλλιτεχνική Διευθύντρια των Παραγωγών Όπερας του Φεστιβάλ,
Γενική Διευθύντρια του Greek Opera Studio
Giovanni Pacor, Κύριος Προσκεκλημένος Mαέστρος (Ιταλία, Πρώτη Εμφάνιση στο Φεστιβάλ)
Ζωή Ζενιώδη, Συνεργάτης Μουσική Διευθύντρια και Μαέστρος
Dirk Boiy, Προσκεκλημένος Mαέστρος
Francis Bardot, Προσκεκλημένος Mαέστρος
Ραφαήλ Πυλαρινός, Βοηθός Μαέστρος και Διευθυντής Χορωδίας (Ελλάδα, Πρώτη Εμφάνιση στο Φεστιβάλ)
Dirk Schattner, Σκηνοθέτης
Detlef Soelter, Σκηνοθέτης (Γερμανία, Πρώτη Εμφάνιση στο Φεστιβάλ)
Παντελής Πολυχρονίδης και Σπύρος Σουλαδάκης, Πιανίστες

240 καλεσμένοι καλλιτέχνες από 20 διαφορετικές χώρες

______________________________________________________________________________

Pan-European Philharmonia από τη Βαρσοβία
(Jakub Feibig, Εκτελεστικός Διευθυντής)

Η ΕΜΦΑΝΙΣΗ ΤΗΣ ΟΡΧΗΣΤΡΑΣ PAN-EUROPEAN PHILHARMONIΑ ΤΗΣ ΒΑΡΣΟΒΙΑΣ ΕΙΝΑΙ ΕΦΙΚΤΗ ΛΟΓΩ ΜΙΑΣ ΓΕΝΝΑΙΟΔΩΡΗΣ ΧΟΡΗΓΙΑΣ ΤΗΣ ΟΙΚΟΓΕΝΕΙΑΣ SCHWARZ ΤΟΥ ΜΟΝΑΧΟΥ, ΓΕΡΜΑΝΙΑ

Κυριακή, 10 Ιουλίου, 2016
8.30μμ – Θέατρο Απόλλων

Συναυλία Εναρξης του Φεστιβάλ:
Εορτασμός της 190ης Επετείου της Ονομασίας της Ερμούπολης από τον Λουκά Ράλλη στις 24 Ιουνίου, 1826.

HAYDN: Λειτουργία No. 10 σε Ντο Μείζονα, H. XXII:9 (“Missa in Tempore Belli” / “Λειτουργία σε Εποχή Πολέμου”) (1796)
Χορωδία του Δήμου Κέρκυρας “ San Giacomo” (Antony Ivanov, Mουσικός Διευθυντής)

TCHAIKOVSKY: Συμφωνία Νο. 6 σε Σι Ελάσσονα, Op. 74 (“Παθητική”) (1893)
Pan-European Philharmonia
Peter Tiboris, Mαέστρος
______________________________________________________________________________

Δευτέρα, 11 Ιουλίου
8.30μμ – Θέατρο Απόλλων

LEONCAVALLO: Pagliacci (1892)
Pan-European Philharmonia
Giovanni Pacor, Μαέστρος
Detlef Soelter, Σκηνοθέτης
______________________________________________________________________________

Τρίτη, 12 Ιουλίου
8.30μμ – Θέατρο Απόλλων

BEETHOVEN: Εισαγωγή «Φιντέλιο», Op. 72 (1814)
HAYDN: Κονσέρτο για βιολοντσέλο και ορχήστρα No.1 σε Ντο Μείζονα,
Hob.VIIb:1 (1761-65)
Nicholas Canellakis, Βιολοντσέλο και Εξάρχων (ΗΠΑ, πρώτη εμφάνιση στην Ελλάδα)

BEETHOVEN: Κονσέρτο για βιολί και ορχήστρα σε Ρε Μείζονα, Op.61 (1806)
Pavel Šporcl, βιολί (Τσεχία, πρώτη εμφάνιση στο Φεστιβάλ)
Pan-European Philharmonia
Peter Tiboris, Μαέστρος
______________________________________________________________________________

Τετάρτη, 13 Ιουλίου
8.30μμ – Θέατρο Απόλλων

LEONCAVALLO: Pagliacci (1892)
Pan-European Philharmonia
Giovanni Pacor, Μαέστρος
Detlef Soelter, Σκηνοθέτης

______________________________________________________________________________

Πέμπτη 14 Ιουλίου
8.30μμ – Θέατρο Απόλλων

BEETHOVEN: Εισαγωγή «Κοριολανος», Op.62 (1807)
DVOŘÁK: Σερενάτα για Έγχορδα, Op. 22 (1875)
TCHAIKOVSKY: Συμφωνία Νο. 6 σε Σι Ελάσσονα, Op. 74 (“Παθητική”) (1893)
Pan-European Philharmonia
Peter Tiboris, Μαέστρος
______________________________________________________________________________

Παρασκευή 15 Ιουλίου
6.00μμ – Εκκλησία Αγίου Νικολάου

“Συναυλία στο Ηλιοβασίλεμα”
Choeur d’Enfants d’Ile-de-France (Παρίσι, Γαλλία)
Francis Bardot, Μαέστρος

Ελεύθερη Είσοδος για το κοινό
______________________________________________________________________________

Παρασκευή 15 Ιουλίου
8.30μμ – Θέατρο Απόλλων

LEONCAVALLO: Pagliacci (1892)
Pan-European Philharmonia
Giovanni Pacor, Μαέστρος
Detlef Soelter, Σκηνοθέτης

______________________________________________________________________________

Σάββατο 16 Ιουλίου
8.30μμ – Θέατρο Απόλλων

Ελεύθερη είσοδος για παιδιά
Επιδοτούμενη από το Δήμο Σύρου

ROSSINI: Εισαγωγή “Μια Ιταλίδα στο Αλγέρι” (1813)
BEETHOVEN: Κονσέρτο για πιάνο και ορχήστρα Nο.3 σε Ντο Ελάσσονα, op. 37 (1800)
David Boldrini, Πιάνο (Ιταλία, πρώτη εμφάνιση στο Φεστιβάλ)

TCHAIKOVSKY: Συμφωνία Νο. 6 σε Σι Ελάσσονα, op. 74 (“Παθητική”) (1893)
Pan-European Philharmonia
Peter Tiboris, Mαέστρος

Κυριακή 17 Ιουλίου
8.30μμ – Θέατρο Απόλλων

LEONCAVALLO: Pagliacci (1892)
Pan-European Philharmonia
Giovanni Pacor, Μαέστρος
Detlef Soelter, Σκηνοθέτης

______________________________________________________________________________

Δευτέρα 18 Ιουλίου
8.30μμ – Θέατρο Απόλλων

Ειδική Συναυλία για Παιδιά – Δωρεάν Είσοδος για το κοινό
Επιδοτούμενη από το Δήμο Σύρου

BRITTEN: The Young Person’s Guide to the Orchestra (1946)
KLEISINGER: Tubby the Tuba (1946)
Pan-European Philharmonia
Dirk Boiy, Mαέστρος (Βρυξέλλες, Βέλγιο)
Γιώργος Μιχαλάκης, Αφηγητής (Σύρος)

HENRY MOLLICONE: Starbird (1981)
Greek Opera Studio
Eilana Lappalainen, Γενική Διευθύντρια του Greek Opera Studio
Detlef Soelter, Σκηνοθέτης

______________________________________________________________________________

Tρίτη 19 Ιουλίου
8.30μμ – Θέατρο Απόλλων
Ελεύθερη Είσοδος για τα παιδιά

Άριες από γνωστά Ορατόρια με Καλλιτέχνες του Greek Opera Studio
Pan-European Philharmonia
Peter Tiboris, Μαέστρος

“Βραδιά Τραγουδιού”
Καλλιτέχνες του Greek Opera Studio ερμηνεύουν έργα από
Ιταλία, Γερμανία, Γαλλία, Αμερική και Ελλάδα
Eilana Lappalainen, Γενική Διευθύντρια του Greek Opera Studio
Παντελής Πολυχρονίδης, Πιάνο
______________________________________________________________________________

Τετάρτη 20 Ιουλίου
8.30μμ – Θέατρο Απόλλων

Ad Parnassum (Έγχορδα από την Αθήνα) (Πρώτη Εμφάνιση στο Φεστιβάλ)
BRITTEN: Simple Symphony, Op. 4 (1933-34)
BARBER: Αντάτζιο για Έγχορδα, από το Κουαρτέτο Εγχόρδων, Op. 11 (1936)
HANDEL: Σονάτα Αρ. 4 σε Ρε Μείζονα για Βιολί, Πιάνο, και Έγχορδα, HWV 372 (1749-50), μεταγραφή του Χ. Παπαγεωργίου
J.S. BACH: Κονσέρτο για Πιάνο και Έγχορδα Αρ. 5 σε Φα Ελάσσονα, BWV 1056 (1738)
Χ. ΠΑΠΑΓΕΩΡΓΙΟΥ: Κονσέρτο για Πιάνο και Έγχορδα No. 3, βασισμένο στο Κονσέρτο για Πιάνο και Έγχορδα Αρ. 5 σε Φα Ελάσσονα, BWV 1056 του Bach
Παραδοσιακό Ζεϊμπέκικο και Τάνγκο-Μπαλλάντα-Μάμπο
Χρίστος Παπαγεωργίου, Μαέστρος και Πιανίστας
______________________________________________________________________________

Πέμπτη 21 Ιουλίου
8.30μμ – Θέατρο Απόλλων

“Η Τρέλα των Γάμων του Μότσαρτ”
(Βασισμένο στην όπερα “Οι Γάμοι του Φίγκαρο” του Μότσαρτ)
Παρουσιάζεται από το Greek Opera Studio
Eilana Lappalainen, Γενική Διευθύντρια του Greek Opera Studio
Dirk Schattner, Σκηνοθέτης
Σπύρος Σουλαδάκης, Πιάνο
______________________________________________________________________________

Παρασκευή 22 Ιουλίου
8.30μμ – Θέατρο Απόλλων

Ad Parnassum (Έγχορδα από την Αθήνα)
MOZART: Μικρή Νυχτερινή Μουσική (Σερενάτα Αρ. 13 για Έγχορδα σε Σολ Μείζονα), K.525 (1787)
GENZMER: Κονσερτίνο Αρ. 2 για Πιάνο και Έγχορδα (1963)
Τζένια Μανουσάκη, Μαέστρος και Πιανίστα

TCHAIKOVSKY: Σερενάτα για Έγχορδα σε Ντο Μείζονα, Op. 48 (1880)
Peter Tiboris, Μαέστρος
______________________________________________________________________________

Σάββατο 23 Ιουλίου
8.30μμ – Θέατρο Απόλλων

Greek Opera Studio, το Μεγάλο Φινάλε: Η Όπερα σε Αφθονία
Σκηνές, ντουέτα, και άριες από τις πιο διάσημες όπερες με
νέους και ανερχόμενους καλλιτέχνες του Greek Opera Studio
Eilana Lappalainen, Γενική Διευθύντρια του Greek Opera Studio
Παντελής Πολυχρονίδης, Πιάνο

______________________________________________________________________________

Εισιτήρια

Όλες οι θέσεις του θεάτρου κοστίζουν 15 ευρώ (με εξαίρεση παιδιά και ηλικιωμένους στα 10 ευρώ). Για κρατήσεις απευθυνθείτε στο Θέατρο Απόλλων από τις 15 Μαϊου 2016 και στο www.ticketservices.gr

34th International Choral Festival of Preveza - 22nd International Choral Competition of Sacred Music
2016-07-07 - 2016-07-11 | Ανώνυμος Χώρος Διεξαγωγής, Πρέβεζα, Ελλάδα
Dear friends,
The office is back in action this morning and so we want to wish all our friends across the world a Happy New Year! We are thrilled to announce that there is enough time to get your applications in for the 34th International Choral Festival of Preveza that will be held in the city of Preveza, Greece from 7th to 10th of July 2016. The first choirs have already applied…
For further information please visit us at http://prevezafest.blogspot.gr

Sincerely yours,
On behalf of the Organizing Committee

Kosmas Koronaios
Festival commissioner

P. S. Next editions:
35th International Choral Festival of Preveza – 23rd International Choral Competition of Sacred Music PREVEZA – 6 – 9 July 2017
36th International Choral Festival of Preveza – 24th International Choral Competition of Sacred Music PREVEZA – 5 – 8 July 2018

Σεμινάριο Ελληνικής Μουσικής
2016-07-04 - 2016-07-10
Παραδοσιακής & Βυζαντινής Μουσικής
Σχολή Ελληνικής Μουσικής Τέττιξ

Πέντε Αιώνες Χορωδιακής Μουσικής
2016-07-02 21:30 | Αρχαίο Θέατρο Μεσσήνης, Ελλάδα
Η Μικρή Ορχήστρα & Μικτή Χορωδία του Ωδείου Kodály, υπο την διεύθυνση του μαέστρου Μιχάλη Πατσέα, θα πραγματοποιήσει εκδήλωση <<Πέντε Αιώνες Χορωδιακής Μουσικής>>, στο Αρχαίο Θέατρο Μεσσήνης, το Σαββάτο 2 Ιουλίου 2016 και ώρα 8.30μ.μ.
Η Μικρή Λειτουργία σε Ρε μείζονα του Mozart πλαισιωμένη από θρησκευτικά και κοσμικά έργα από εννιά ευρωπαϊκές χώρες, για τετράφωνη χορωδία.
Η είσοδος για το κοινό είναι ελεύθερη.
Οργάνωση: Φίλοι του Μουσείου Τάκη Κατσουλίδη
Συμμετέχει ο Δήμος Μεσσήνης

7η Θερινή Ακαδημία Διεύθυνσης Χορωδίας από το Ιόνιο Πανεπιστήμιο της Κέρκυρας
2016-07-01 11:00 - 2016-07-07 11:00 | Ανώνυμος Χώρος Διεξαγωγής, Κέρκυρα, Ελλάδα
Με ιδιαίτερη χαρά σας ανακοινώνουμε την 7η Θερινή Ακαδημία Διεύθυνσης Χορωδίας, η οποία θα πραγματοποιηθεί στις 1-7 Ιουλίου 2016 στην Κέρκυρα με προσκεκλημένη διδάσκουσα τη Μaria Guinand (Βενεζουέλα), διεθνούς φήμης μαέστρος και μουσικοπαιδαγωγός.
Η Ακαδημία απευθύνεται σε διευθυντές χορωδιών (παιδικών, νεανικών, ωδείων), σε καθηγητές μουσικής Α’ Βάθμιας και Β’ Βάθμιας εκπαίδευσης που διευθύνουν σχολική χορωδία και σε φοιτητές τμημάτων μουσικών σπουδών.
H Maria Guinand είναι ιδρύτρια της “Αcademia Bach de Venezuela”, της “Academia Nacional de Canto Gregoriano”, υποδυεθύντρια της “Simon Bolivar Symphony Orchestra”, διευθύντρια του “Academic Program for the National Youth Orchestras System of Venezuela”, του “José Ángel Lamas” School of Music” και τακτική συνεργάτης του “El Sistema”. Είναι επίσης μέλος του Δ.Σ. των “Teatro Teresa Carreño” και “Fundación Cultural Chacao”.
Το διδακτικό πρόγραμμα της φετινής 7ης Ακαδημίας είναι διαρθρωμένο σε τέσσερις ενότητες:
α) Εργαστηριακή παιδική χορωδία ομοίων φωνών (SSA) με παιδιά 12 – 17 ετών, στην οποία η Guinand θα εφαρμόσει την πρότυπη διδακτική της μεθοδολογία στη διδασκαλία εφηβικών φωνών.
β) Στοιχεία φωνητικής τεχνικής για χορωδία και ειδικότερα, φωνητική τεχνική για παιδικές και νεανικές φωνές, στοιχεία που αφορούν τη μεταφώνηση τόσο των αγοριών όσο και των κοριτσιών, τρόποι ανάπτυξης του ήχου της φωνής, προθερμάνεις που βοηθούν τα παιδιά να καλλιεργήσουν τη φωνή τους και να πετύχουν άριστη τονικότητα και χορωδιακό κούρδισμα.
γ) Τεχνική διεύθυνσης χορωδίας (κινησιολογία) με ενεργή συμμετοχή των συμμετεχόντων στο σεμινάριο υπό την επίβλεψη της προσκεκλημένης διδάσκουσας.
δ) Χορωδία των συμμετεχόντων, στην οποία η Guinand θα διδάξει ένα ιδιαίτερα ενδιαφέρον χορωδιακό ρεπερτόριο με στοιχεία Latin χορωδιακής μουσικής, το οποίο είναι κατάλληλο για εφαρμογή σε παιδικές και νεανικές χορωδίες.
Στις 30 Ιουνίου 2016 στις 21.00 στον Ι.Ν. Αγίου Γεωργίου στο Παλαιό Φρούριο της Κέρκυρας, θα γίνει συναυλία με προσκεκλημένο μαέστρο τον τακτικό συνεργάτη – καθηγητή του μεταπτυχιακού προγράμματος Διεύθυνσης Χορωδίας του Ιονίου Πανεπιστημίου, Fred Sjoberg, κατά την οποία το Φωνητικό Σύνολο του ΤΜΣ σε σύμπραξη με τη Σουηδική χορωδία «Örebro» θα παρουσιάσουν σε Α’ Πανελλήνια εκτέλεση το έργο του Καναδού συνθέτη Larry Nickel, Requiem for Peace, ένα έργο για την παγκόσμια ειρήνη γραμμένο σε 11 γλώσσες.
Κατά τη διάρκεια του σεμιναρίου θα πραγματοποιηθούν συναυλίες παιδικών και νεανικών χορωδιών από διάφορες πόλεις της Ελλάδας. Το σεμινάριο θα ολοκληρωθεί με τη συναυλία της χορωδίας των συμμετεχόντων στο σεμινάριο και την εργαστηριακή χορωδία υπό τη διεύθυνση της Guinand.
Φέτος, για τρίτη συνεχή χρονιά θα υπάρχει η δυνατότητα – κατά το μεσημεριανό διάλειμμα – ψηφιακής προβολής δράσεων των χορωδιών των συμμετεχόντων για όσους το επιθυμούν. Θα ακολουθεί συζήτηση με την επιστημονική υπεύθυνη και τους λοιπούς συμμετέχοντες. Θα υπάρχει επίσης, επιπλέον ώρα διδασκαλίας κινησιολογίας κάθε απόγευμα στις 17.00 – 18.00 για όσους επιθυμούν να διδαχθούν τα βασικά στοιχεία της κινησιολογίας της διεύθυνσης χορωδίας.

ΗΜΕΡΗΣΙΟ ΠΡΟΓΡΑΜΜΑ ΑΚΑΔΗΜΙΑΣ
Πρωϊνό πρόγραμμα ( Παρασκευή – Τετάρτη 1-6 Ιουλίου)
10.00-11.15 Παιδαγωγική – διδακτική της χορωδίας (εργαστηριακή χορωδία)
11.30-12.45 Φωνητική τεχνική – θέματα intonation
12.45-13.00 Ερωτήσεις – συζήτηση με τη διδάσκουσα
Απογευματινό πρόγραμμα
18.00-19.15 Τεχνική – κινησιολογία διεύθυνσης χορωδίας
19.30-21.00 Πρόβα μικτής χορωδίας των συμμετεχόντων στο σεμινάριο

Η τελική συναυλία και η απονομή των Διπλωμάτων Συμμετοχής θα πραγματοποιηθούν την Τετάρτη 6.7. το βράδυ.
Πέμπτη 7 Ιουλίου: Αναχώρηση συμμετεχόντων
Οι συμμετέχοντες θα λάβουν βεβαίωση παρακολούθησης της Θερινής Ακαδημίας από το Ιόνιο Πανεπιστήμιο. Ο αριθμός συμμετεχόντων είναι περιορισμένος και θα τηρηθεί σειρά προτεραιότητας. Επίσημη γλώσσα του σεμιναρίου είναι η αγγλική και το σεμινάριο περιλαμβάνει 36 ώρες διδασκαλίας (2 ECTS).
Το ποσό συμμετοχής στο σεμινάριο ανέρχεται στα 220 ευρώ.
Για φοιτητές άλλων πανεπιστημίων: 180 ευρώ.
Προθεσμία υποβολής δηλώσεων συμμετοχής: Παρασκευή 20 ΜΑΪΟΥ 2016
Η αίτηση συμμετοχής θα αποστέλλεται ηλεκτρονικά στη διεύθυνση chortherini@gmail.com ή με φαξ στον αριθμό 26610 26024, υπόψιν κ. Καλδή, και θα συνοδεύεται από το αντίγραφο του καταθετηρίου των διδάκτρων στον παρακάτω λογαριασμό της Επιτροπής Ερευνών του Ιονίου Πανεπιστημίου:
ΤΡΑΠΕΖΑ ΠΕΙΡΑΙΩΣ : ΙΒΑΝ GR 9801724510005451059102893 BIC: PRBGRAA
με την ένδειξη «Για το σεμινάριο διεύθυνσης χορωδίας».
Μπορείτε να επισκεφθείτε την ιστοσελίδα του Τμήματος Μουσικών Σπουδών http://music.ionio.gr/gr/academy/summer-music-academy/, για πληροφορίες και δηλώσεις συμμετοχής. Για περισσότερες πληροφορίες τηλ. 26610 53284 και e-mail: chortherini@gmail.com
Επιστημονική υπεύθυνη Θερινής Ακαδημίας Διεύθυνσης Χορωδίας:
Μιράντα Καλδή, Αναπληρώτρια Καθηγήτρια Ιονίου Πανεπιστημίου.
Αναλυτικές πληροφορίες για το ημερήσιο πρόγραμμα της ακαδημίας και για τους όρους-προθεσμία υποβολής δηλώσεων συμμετοχής:
ΘΕΡΙΝΗ – 2016 Ανακοίνωση

6ο Μουσικό Σεμινάριο στο Bansko της Βουλγαρίας
2016-06-24 - 2016-06-28 | Bansko Βουλγαρίας, Βουλγαρία
Το Σύγχρονο Ωδείο Λάρισας διοργανώνει το 6ο Μουσικό Σεμινάριο, το οποίο θα πραγματοποιηθεί στο Bansko της Βουλγαρίας από 24-27 Ιουνίου.
Tο 6ο Μουσικό Σεμινάριο απευθύνεται σε σπουδαστές μουσικής,οργάνων ορχήστρας (με επίπεδο τουλάχιστον Α’ Κατωτέρας), οι οποίοι θα συμμετέχουν στην ορχήστρα του σεμιναρίου καθώς επίσης και σε σπουδαστές φωνητικής και μέλη χορωδιών οι οποίοι θα επανδρώσουν τα φωνητικά σύνολα του σεμιναρίου.
Το σεμινάριο αυτό αφορά και μεμονωμένους μουσικούς αλλά και ολοκληρωμένα σύνολα. Θα πραγματοποιηθούν δειγματικές διδασκαλίες, ειδικές φωνητικές ασκήσεις, αγωγή φωνής, συναυλίες, μουσικά εργαστήρια (atelier), ημερίδα σωστής χρήσης-συντήρησης πνευστών οργάνων κ.α.
Στο σεμινάριο διδάσκουν διακεκριμένοι παιδαγωγοί & σολίστ όπως: Δημήτρης Δημόπουλος (ορχήστρα),Μilan Ilic(χορωδία), Hristo Krotev (χορωδία), Νίκος Στ.Ευθυμιάδης (χορωδία) και Γιάννης Γράμψας (φωνητική αγωγή-χορωδία).
Περισσότερες πληροφορίες για το σεμινάριο
( Υπεύθυνη δήλωση του σεμιναρίου , αφισα σεμιναρίου! )

Ευρωπαϊκή Γιορτή Μουσικής
2016-06-21 - 2016-06-24 | Μουσικό Χωριό, Αθήνα, Ελλάδα
3.EMD Greece – Review 2015 (e-version)
4.EMD Greek Event Programme 2015 – Official
5.EMD 2015 – Network Stats and Impact Overview

Φεγγαράκι μου λαμπρό...
2016-06-10 22:00 - 2016-06-11 22:00 | Δημοτικό Θέατρο Απόλλων, Πάτρα, Ελλάδα
Μια βόλτα στο φεγγάρι μας ετοιμάζει την Παρασκευή 10 & το Σάββατο 11 Ιουνίου 2016 και ώρα 9μ.μ. στο Δημοτικό Θέατρο Απόλλων η τετράφωνη μεικτή χορωδία του Πανεπιστημίου Πατρών, πιστή στο ετήσιο ραντεβού της.
Η συναυλία με τη συνοδεία ορχήστρας και υπό τη διεύθυνση της Καλλιτεχνικής Διευθύντριας Λίνας Αλ. Γερονίκου , πραγματοποιείται στο πλαίσιο των πολιτιστικών εκδηλώσεων του Πανεπιστημίου και σε συνεργασία με το ΔΗ.ΠΕ.ΘΕ. Πάτρας.
Η είσοδος θα είναι ελεύθερη για το κοινό.
Κράτηση θέσης θα γίνεται από Τετάρτη 8 Ιουνίου στο ταμείο του θεάτρου 10-1μμ και 6-9μμ. στο τηλ. 2610 273613
Χορηγοί της εκδήλωσης: Ποτοποιία Camari – Σπύρος Κούτουλας &ΣΙΑ ΟΕ, Εφημερίδα Πελοπόννησος, Ηλεκτρονική Πύλη The Best, ραδιοφωνικοί σταθμοί ΕΡΑ Πάτρας και UpFM.

Δύο Συναυλίες από την Συμφωνική Ορχήστρα Δωματίου του Δημοτικού Ωδείου Νίκαιας - Ρέντη
2016-06-10 22:00 | Δημοτικό Κηποθέατρο Νίκαιας & στο Θέατρο «Μίκης Θεοδωράκης», Αθήνα, Ελλάδα
Δύο ξεχωριστές συναυλίες θα δώσει η Συμφωνική Ορχήστρα Δωματίου του Δημοτικού Ωδείου Νίκαιας – Αγ. Ι. Ρέντη, την Δευτέρα 6 και την Παρασκευή 10 Ιουνίου αντίστοιχα, στο Δημοτικό Κηποθέατρο Νίκαιας και στο Θέατρο «Μίκης Θεοδωράκης» στον Αγ. Ι. Ρέντη.
Στις συγκεκριμένες συναυλίες θα συμπράξουν με την ορχήστρα, σολίστ διεθνούς εμβέλειας, όπως οι: Στέλιος & Γιώργος Γκόλγκαρης, Βασίλης Μαστοράκης, Αντώνης Μυτακίδης στην κιθάρα και Γιάννης Λαμπράκης στο μπουζούκι, ερμηνεύοντας έργα Μίκη Θεοδωράκη και ξένων συνθετών σε ενορχηστρώσεις των διακεκριμένων Ελλήνων μουσικών Κώστα Γανωσέλη και Γιάννη Σαμπροβαλάκη. Στο τραγούδι θα είναι ο Βασίλης Χαραλάμπους, ενώ την Χορωδία του Ωδείου θα διευθύνει ο Θανάσης Μιχαλόπουλος. Ξεχωριστή τιμή αποτελεί η συμμετοχή του κορυφαίου λαϊκού τραγουδιστή Λάκη Χαλκιά, στη συναυλία στο Θέατρο «Μίκης Θεοδωράκης» στις 10 Ιουνίου.
Την Διεύθυνση και Καλλιτεχνική επιμέλεια της Συμφωνικής Ορχήστρας έχει ο μουσικολόγος, μαέστρος, πιανίστας και συνθέτης Δημήτρης Καραβέλης. Η Ορχήστρα ιδρύθηκε το 2012 υπό τη διεύθυνση του Δημήτρη Καραβέλη με την αμέριστη αρωγή των Διευθυντών του Δημοτικού ωδείου, Στέλιου Γκόλγκαρη και Βασίλη Μαστοράκη καθώς και της Διοίκησης του Δήμου και στην διάρκεια των τεσσάρων περίπου ετών ύπαρξής της, έχει εμφανιστεί σε συναυλιακούς χώρους της ευρύτερης περιφέρειας του Πειραιάς καθώς και στην τηλεόραση. Η Συμφωνική Ορχήστρα Δωματίου του ΔΩ.ΝΙ.ΡΕ. αποτελείται από μέλη ηλικίας 10 έως 50 ετών και ο πυρήνας της είναι οι μαθητές των σχολών εγχόρδων και πνευστών του Δημοτικού Ωδείου. Την ορχήστρα υποστηρίζουν οι σολίστες-καθηγητές του Δ.Ωδείου των αντίστοιχων σχολών. Στόχος της είναι να καλλιεργήσει την κλασική μουσική παιδεία των μαθητών και να αποτελέσει κίνητρο συμμετοχής ακόμη και για παιδιά που δεν έχουν ασχοληθεί στο παρελθόν με τη μουσική.
Η είσοδος για το κοινό είναι ελεύθερη.

4ο Φεστιβάλ Χορωδιών Συλλόγου Γυναικών Θρακομακεδόνων
2016-05-28 20:30 - 22:30 | Αίθουσα Εκδηλώσεων Δημαρχείου Αχαρνών, Φιλαδελφείας 87 και Αθάν. Μπόσδα, Αχαρναί, Ελλάδα
4Ο Φεστιβάλ Χορωδιών
ΧΟΡΩΔΙΕΣ ΠΟΥ ΣΥΜΜΕΤΕΧΟΥΝ

VOICE BOX μικτό φωνητικό σύνολο
Μικτή Χορωδία Διονύσου «Σεμέλη»
Μεικτή Χορωδία Συλλόγου Γυναικών Θρακομακεδόνων

28 ΜΑΪΟΥ 2016 – ώρα 19:30
ΑΙΘΟΥΣΑ ΕΚΔΗΛΩΣΕΩΝ ΔΗΜΑΡΧΕΙΟΥ ΑΧΑΡΝΩΝ
Φιλαδελφείας 87 και Αθαν. Μπόσδα
Είσοδος Ελεύθερη

Χορωδιακές Συναναστροφές ¨Οδός Χορωδών¨ - Αίγιο 2016
2016-05-14 21:45 | Πολιτιστικό Κέντρο Αιγίου (Παλαιό Νοσοκομείο), Αίγιο, Ελλάδα
Ο Σύλλογος Κεφαλλήνων & Ιθακησίων Αιγιαλείας & Καλαβρύτων και η Ιόνιος Βιβλιοθήκη διοργανώνουν το Σάββατο 14 Μαϊου τις 20.45 στο Πολιτιστικό Κέντρο Αιγίου (Παλαιό Νοσοκομείο), τη 1η Συνάντηση Χορωδιών στην πόλη μας, τις Χορωδιακές Συναναστροφές με τίτλο, ¨ΟΔΟΣ ΧΟΡΩΔΩΝ¨ – Αίγιο 2016.
Θα συμμετέχουν αξιόλογες Χορωδίες που θα πλημμυρίσουν με χρώμα, μελωδίες και μουσική την πόλη μας:

Μουσικός Όμιλος Καλαμάτας «ΟΡΦΕΥΣ», με μαέστρο τον κ. Ιβάν Μάτζαρη.
Χορωδία Δήμου Παπάγου-Χολαργού με μαέστρο τον κ. Σταύρο Μπερή
Χορωδία Κηφισιάς 1937, με μαέστρο τον κ. Χαράλαμπο Μιχαηλίδη.
Πολυφωνική Χορωδία Αιγιαλείας, με μαέστρο την κα Αλίκη Ζαφείρη.

Το σπουδαίο αυτό μουσικό γεγονός καθιστά το Δήμο μας γι΄ αυτή την Άνοιξη κέντρο της χορωδιακής τέχνης στην Ελλάδα και προσκαλούνται όλοι οι συμπολίτες μας, να παρακολουθήσουν και να απολαύσουν αυτό το μοναδικό θέαμα.

Συναυλία Θρησκευτικής Μουσικής
2016-05-11 21:30
Χορωδιακά Έργα και Άριες από την Αναγέννηση ως τις μέρες μας

6ο Παγκόσμιο Φεστιβάλ Χορωδιών Μιούζικαλ
2016-05-06 - 2016-05-09 | Αίθουσα Τελετών Αριστοτελείου Πανεπιστημίου Θεσσαλονίκης, Εγνατίας, Θεσσαλονίκη, 546 36, Ελλάδα
ΠΡΟΣΚΛΗΣΗ_6ο ΦΕΣΤΙΒΑΛ
Η Χορωδία «ΚΟΡΑΗΣ» έχει την ιδιαίτερη χαρά να σας ανακοινώσει τη διοργάνωση του 6ου Παγκόσμιου Φεστιβάλ Χορωδιών Μιούζικαλ, το Μάιο του 2016, στη Θεσσαλονίκη.
Εάν έχετε αγαπήσει ή σας συγκινούν οι αθάνατες μελωδίες και ερμηνείες έργων Μιούζικαλ από το θέατρο και τον κινηματογράφο, εάν επιθυμείτε να μοιραστείτε μαζί με άλλους εραστές της πολυφωνικής μουσικής μοναδικές μουσικές εμπειρίες, ελάτε να συναντηθούμε στη Θεσσαλονίκη, από 6 έως 8 Μαΐου 2016 για να συμμετάσχετε στο 6ο Παγκόσμιο Φεστιβάλ Χορωδιών Μιούζικαλ.
Η παραμονή στη Θεσσαλονίκη – πολυπολιτισμική πόλη με ιστορική παρουσία πλέον των 2300 χρόνων – συγκεντρώνει όμως και ιδιαίτερο αρχαιολογικό και πολιτιστικό ενδιαφέρον και οι χορωδίες θα έχουν τη δυνατότητα να συνδυάσουν τη συμμετοχή τους στο Φεστιβάλ, με τη γνωριμία των πλούσιων ιστορικών μνημείων της πόλης.
To Φεστιβάλ είναι από τη γέννησή του αφιερωμένο στην Ειρήνη, τη Φιλία, τη Συνεργασία, τη Συναδέλφωση και την Αλληλεγγύη των λαών.
Ελάτε μαζί μας στην Παγκόσμια Γιορτή του Μιούζικαλ!
Π Ρ Ο Γ Ρ Α Μ Μ Α του Φ Ε Σ Τ Ι Β Α Λ
6 Μαΐου 2016, Παρασκευή
Άφιξη και υποδοχή των χορωδιών στη Θεσσαλονίκη, μετά το μεσημέρι.
20.00-22.30, Συναυλίες χορωδιών. Πρόγραμμα ελεύθερο.
Αίθουσα Τελετών Αριστοτελείου Πανεπιστημίου Θεσσαλονίκης.
7 Μαΐου 2016, Σάββατο
Ξενάγηση των χορωδιών στα αρχαία μνημεία και αξιοθέατα της πόλης.
11.30-13.30, Επίσημη Τελετή Έναρξης του Φεστιβάλ – Συναυλία με τη συμμετοχή όλων των χορωδιών.
Ωδείο Ρωμαϊκής Αγοράς.
20.00-22.30, Συναυλίες χορωδιών
Αίθουσα Τελετών Αριστοτελείου Πανεπιστημίου Θεσσαλονίκης.
8 Μαΐου 2016, Κυριακή
11.00-13.30, Συναυλίες χορωδιών. Πρόγραμμα ελεύθερο.
Αίθουσα Τελετών Αριστοτελείου Πανεπιστημίου Θεσσαλονίκης.
20.00-22.30, Συναυλίες χορωδιών
Αίθουσα Τελετών Αριστοτελείου Πανεπιστημίου Θεσσαλονίκης.
Λήξη του Φεστιβάλ. Gala και γλέντι με όλες τις φιλοξενούμενες χορωδίες.
9 Μαΐου 2016, Δευτέρα
Αναχώρηση των χορωδιών.
ΠΡΟΓΡΑΜΜΑ ΣΥΝΑΥΛΙΩΝ 6ου ΦΕΣΤΙΒΑΛ
Επικοινωνία:
Χορωδία «ΚΟΡΑΗΣ»
Αλκμήνης 53, 54249
Θεσσαλονίκη
Τηλ & Φαξ: 2310-309900 & 6942.487804
e-mail: choirkorais94@gmail.com worldfestival.musical@hotmail.com
Αναλυτικές πληροφορίες: Ιστοσελίδα Χορωδίας Κοραής

Το Requiem του W. A. Mozart στο Μαλλιαροπούλειο Δημοτικό Θέατρο Τρίπολης
2016-04-27 21:30 - 23:30 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
Η επιθυμία του ανθρώπου για μέθεξη με τον Θεό ανέκαθεν μετουσιωνόταν σε μελωδικό άκουσμα, οδηγώντας δημιουργούς και ακροατές στη λύτρωση μέσα από την τέχνη και τη μουσική. Ακόμα και οι νεκρώσιμες ακολουθίες ή οι πένθιμοι θρήνοι για το Θείο Πάθος στο χριστιανικό κόσμο αποκτούν μιαν υπερβατική διάσταση που πάντοτε συγκινούσε βαθιά τους πιστούς αλλά και το φιλόμουσο κοινό απανταχού της Γης. Μια από τις πλέον αριστουργηματικές συνθέσεις της δυτικοευρωπαϊκής θρησκευτικής μουσικής, το «Ρέκβιεμ» του Β. Α. Μότσαρτ θα παρουσιαστεί από την χορωδία “ΟΡΦΕΑΣ” Τρίπολης, για 2η συνεχόμενη χρονιά στην Τρίπολη, κατά τις πασχαλινές εκδηλώσεις του δήμου Τρίπολης.
Μεγάλη Τετάρτη, 27 Απριλίου 2016 | Τρίπολη
Μαλλιαροπούλειο Δημοτικό Θέατρο Τρίπολης, ώρα 20.30 | Είσοδος Ελεύθερη
Συμμετέχουν: Μυρσίνη Μαργαρίτη (soprano) | Ελένη Βουδουράκη (mezzo) | Γιάννης Φίλιας (tenor) | Τίμος Σιρλαντζής (basso)
Χορωδία “ΟΡΦΕΑΣ” Τρίπολης | Μουσική διδασκαλία Χριστίνα Αθανασοπούλου
Συνοδεύει συμφωνική ορχήστρα δωματίου
Διευθύνει ο Θεόδωρος Γ. Λεμπέσης

Μια βραδιά, δύο Ρέκβιεμ - πασχαλινή συναυλία με την "Ambitus"
2016-04-25 21:30 - 23:00 | Α’ Ελληνική Ευαγγελική Εκκλησία Αθηνών, Αμαλίας 50, Αθήνα, Ελλάδα
H Χορωδία “Ambitus” Λεοντείου Λυκείου Νέας Σμύρνης σάς προσκαλεί στην πασχαλινή συναυλία της με τίτλο “Μια βραδιά, δύο Ρέκβιεμ” στην Α Ελληνική Ευαγγελική Εκκλησία Αθηνών (Αμαλίας 50). Θα ερμηνευτούν τα έργα:
Requiem op. 48 – Gabriel Fauré
Requiem – John Rutter
Σοπράνο: Μαρία Μαυρομμάτη
Βαρύτονος: Ρωμανός Παπαδημητρίου
Βιολοντσέλο: Άγγελος Λιακάκης
Όμποε: Μαρία Σιφναίου
Πιάνο: Μιχάλης Χανός
Διδασκαλία – Διεύθυνση: Κατερίνα Βασιλικού
Η είσοδος είναι ελεύθερη

Κατά Μάρκον Πάθη
2016-04-24 21:30 | Μουσείο Μπενάκη, Πειραιώς 138, Αθήνα, Ελλάδα
Στα πλαίσια των Ελληνικών Μουσικών Γιορτών 2016, θα παρουσιαστεί το ορατόριο του Φίλιππου Τσαλαχούρη “Κατά Μάρκον Πάθη” opus 94, σε πρώτη παγκόσμια εκτέλεση, την Κυριακή των Βαΐων 24 Απριλίου 2016, 8:30 μ.μ. στο Μουσείο Μπενάκη, Πειραιώς 138.
Το έργο, που ολοκληρώθηκε τον Νοέμβριο 2015, βασίζεται στο Ευαγγέλιο του Μάρκου και διηγείται τις τελευταίες ώρες του Ιησού, από τη σύλληψη στη Γεθσημανή μέχρι τη Σταύρωση. Η δομή της διήγησης αρθρώνεται -όπως είναι η καθιερωμένη δομή των Παθών από τον 17ο αιώνα- με εμβόλιμα ποιητικά στάσιμα που έγραψε ο ποιητής Γιώργος Ψάλτης.
Η θρησκευτική μουσική, αποτελεί τα τελευταία χρόνια, την κυρία συνθετική παραγωγή του Φίλιππου Τσαλαχούρη. Έχουν προηγηθεί έργα όπως “Οι Επτά Λόγοι του Χριστού επάνω στο Σταύρο”, το StabatMater, οι “Προσευχές για βιολοντσέλο και καμπάνες” κ.α.

Τα “Κατά Μάρκον Πάθη” είναι η δεύτερη συνεργασία του συνθέτη Φίλιππου Τσαλαχούρη με τον ποιητή Γιώργο Ψάλτη. Έχει προηγηθεί το Λειτουργικό Δράμα “Η Ώρα του Μυστικού Δείπνου” που παρουσιάστηκε στο Μουσείο Μπενάκη τον Μάρτιο του 2012.
Συμμετέχουν πέντε σολίστ, δυο χορωδίες και οργανικό σύνολο. Η διάρκεια του έργου είναι 80′. Διευθύνει ο συνθέτης.

Αναλυτικά οι συντελεστες:
Χονδρογιάννης Άγγελος, βαρύτονος
Ασημακόπουλος Βασίλης, μπάσος
Ζιάζιαρης Νίκος, βαρύτονος
Δημητριάδη Λήδα, σοπράνο
Καλοφωνου Ευγενία, μεσόφωνος
Μικτή Χορωδία Οργανισμού Τηλεπικοινωνιών Ελλάδος,
διδασκαλία Δημήτρης Μπουζάνης
Γυναικείο Φωνητικό Σύνολο Δήμου Κορινθίων Opus Femina, διδασκαλία Φαλια Παπαγιαννοπούλου
Θεανώ Παπαδάκη, βιολί
Νεφέλη Αλεξούδη, βιολί
Κατερίνα Κόρδη, βιόλα
Λυδία Παναγιωταρέα, βιολοντσέλο
Κλαρινέτο: Γιώργος Σκορδίλης
Πιάνο: Αλέξης Ντιαμαντ
Όργανο: Δημήτρης Μπουζανης
Κρουστά: Δάφνη Ανδρεάδη
Μουσική Διεύθυνση Φίλιππος Τσαλαχούρης
Γενική είσοδος 5€, προπώληση εισιτηρίων απο 19 Απριλιου, πληροφοριες 2103453111

Των Παθών και της Ανάστασης
2016-04-23 20:00 | Πολιτιστικό Κέντρο Δήμου Κηφισιάς, Αθήνα, Ελλάδα
…¨Των Παθών και της Ανάστασης¨ Βραδιά Θρησκευτικής Μουσικής πρόκειται να πραγματοποιηθεί, από την Μικτή Χορωδία Συλλόγου Υπαλλήλων Τραπέζης Ελλάδος, το Σάββατο στις 23 Απριλίου 2016 και ώρα 7:00 μ.μ. στο Πολιτιστικό Κέντρο Δήμου Κηφισιάς.
Διευθύνει ο Κώστας Ευαγγελάτος, στο πιάνο συνοδεύει η Ευγενία Βοτανοπούλου.
Η μουσική βραδιά είναι μια διοργάνωση του Καλλιτεχνικού και Πολιτιστικού Συλλόγου ¨Τροβαδούροι Κηφισιάς¨.
Η είσοδος για το κοινό είναι ελεύθερη.
Π Ρ Ο Γ Ρ Α ΜΜΑ

Adoramus Francesco Rosselli (γεν. 1520)
O Haupt voll Blut und Wunden (Choral από τα από τα «κατά Ματθαίον Πάθη») Johann S. Bach (1685 – 1750
Ave Verum Corpus Wolfgang Amadeus Mozart (1756-1787)
Gloria (από τη Misa Criolla) Ariel Ramirez (1921-2010) soli: Κώστας Μπιλίσης, Μάνος Σαρμπάνης, tenori
Ach großer König (Choral από τα «κατά Ιωάννην Πάθη») J. S. Bach.
Τρία αποσπάσματα από το Requiem , KV 626 του W.A Mozartβ.

α. introitus , solo: Χρυσάνθη Δενδρή, soprano
β. Kyrie
γ. Lacrimosa
7. La Vergine degli angeli (από την όπερα “La forza del Destino”)
Giuseppe Verdi solo:Λώρα Πετροπούλου, soprano
8. And the Glory of the Lord (από το ορατόριο «Μεσσίας»)
George F. Handel (1685-1789)
9. Ave Maria Frantz Schubert (1797 – 1828) solo:Λητώ Μεσσήνη, soprano
10. Cantique de Jean Racine Gabriel Faure (1845-1924)
11. Hallelujah (από το ορατόριο «Μεσσίας») George F. Handel

5ο Φεστιβάλ Χορωδιών Θρησκευτικής Μουσικής Τρικάλων
2016-04-22 21:00 - 23:00 | Ιερός Μητροπολιτικός Ναός Αγίου Νικολάου Τρικάλων, Τρίκαλα, 42100, Ελλάδα
Η Δημοτική Χορωδία Τρικάλων του Τμήματος Πολιτισμού – Αθλητισμού της Δ/νσης Παιδείας – Πολιτισμού του Δήμου Τρικκαίων διοργανώνει το 5ο Φεστιβάλ Χορωδιών Θρησκευτικής Μουσικής Τρικάλων, υπό την ευλογία του Σεβασμιωτάτου Μητροπολίτου Τρίκκης και Σταγών κ. Χρυσοστόμου και του Σεβασμιωτάτου Μητροπολίτου πρ. Τρίκκης και Σταγών κ. Αλεξίου. Η εκδήλωση θα λάβει χώρα στον Ιερό Μητροπολιτικό Ναό του Αγίου Νικολάου Τρικάλων την Παρασκευή 22 Απριλίου 2016 και ώρα 8:00 μ.μ.
Στη συναυλία αυτή θα συμμετάσχουν η Χορωδία Εκκλησιαστικής και Παραδοσιακής Μουσικής της Ιεράς Μητροπόλεως Τρίκκης και Σταγών, το Σωματείο Ιεροψαλτών «Ιωάννης ο Δαμασκηνός», η Μικτή Χορωδία του Καλλιτεχνικού Συλλόγου Καρδίτσας «Ο ΑΡΙΩΝ» και η Δημοτική Χορωδία Τρικάλων.
